Den Nord-Cimbriske Tilskuer, 1834-09-30
Ved Trykkefriheden ere Borgerne i hine Stater satte i Stand til at kunne oversee og beskue deres Fædrelands=Anliggender fra alle Sider. Paa denne Maade have de Tid efter anden faaet den fornødne Duelighed til at kunne selv fælde en rigtig Dom over samme. Hos dem er Læsning af offentlige Tidender bleven en saa almindelig følt Fornødenhed, at selv den laveste Haandværksmand føler Trang til samme. Og hvorledes kan man forundre sig derover, da ved Trykkefriheden de gode Frugter deraf, skyde rask op, medens i Stater, hvor Censuren hersker, en Mand af Ære neppe kan faae sig til at være Deeltager i et System af officiel Usandhed, hvilket er den nødvendige Følge af en vilkaarlig Censur. Hvor kan man undres over, at Engelændernes og Nordamerikanernes Forstandsevner i enhver Henseende have uddannet sig, da der daglig frembyder sig for dem rigelig Stof til Eftertanke over de alvorligste Gjenstande, hvilke blive frit afhandlede i Dagsbladene; medens andre Staters censurerede Journaler, af indre Anliggender, kun gjøre Maadeholds=Foreninger og de ubetydeligste Ting. til Gjenstand for deres Meditationer. Engelænderen og Nordamerikaneren elsker sine Jnstitutioner, fordi han ved egen Prøvelse har erfaret deres Værd; hans Kjerlighed for dem er frugtbringende, fordi den hviler paa en solid Grund, paa egen Sagkundskab, medens denne stupide Hengivenhed, som kjender ingen anden Kundskabskilde for sig, end et Magtsprog ovenfra, der kun skal tilkjendegive det Bestaaendes Værd, eller Jkke=Værd, vel formaaer at danne lydige Borgermaskiner, men ingen store udmærkede Mænd af naturlige Anlæg, hvilke dog findes blandt alle Stænder. Derfor finde vi i Engeland og Nordamerica ingen Mangel paa udmærkede Statsmænd, medens paa andre Steder en hverdags Middelmaadighed kun forefindes. Egentlige Modstandere har Trykkefriheden ikke, uden dem, som Bibeholdelsen af de bestaaende Misbrug interesserer, og som vide, at deres Forblivende er uforenelig med Pressefriheden, eller ogsaa Saadanne, der ere blevne saa sløve for alt offentligt, at intet mere uden deres Mammon og deres kjære Jeg kunne interessere dem, Tyrkiet. Fra Constantinopel skrives under 30te August, at man der har opdaget en vidt udstrakt Sammensværgelse, som havde til Øiemeed at rydde Sultanen af Veien. Man troer at denne Sammensværgelse var indledet af Mehemed Alis Agentere, da man hos flere deri indviklede Personer havde fundet betydelige Pengesummer. Mange Arresteringer have fundet Sted, og en Commission er sendt til Brus sa, for at optage Forhører og dømme de Skyldige, ved Koniah skal ogsaa sammendrages en Leir af tyrkiske Tropper, hvortil flere Regimenter af den nye organiserede Milits ere beordret, Engeland. Der ligger noget stort, noget ophøiet i, at see en Mand, der staaer i Spidsen for en Regjering, og hvis hele Agt og Virken er henvendt paa at gavne sin Nation, og det Almindelige, og det uden at tage Hensyn til egen Jnteresse eller Fordeel, en saadan Mand var den afgangne Premierminister Grev Grey, lige stor som Politikker og som Talsmand for sine Landsmænds Rettigheder; høit yder derfor den engelske og skotske Nation ham den Hyldest han fortjener, og hans hele Reise kan ansees for et reent Thriumphtog. Saaledes var ved hans Ankomst paa Skotlands Grændse, en Æresport oprettet med en Fane, hvorpaa stod: Skotland jubler glad Patrioten Greys Ankomst i Møde." Da Grevens Vogn, havde naaet Æresporten, tog den derværende utallige Folkemasse Hatten af, og modtog ham med ærefrygtsfuld Taushed, indtil han havde passeret Grændsebroen, da et lydeligt Hurra gjenlød fra flere Tusindes Munde. Greven blev derpaa ført i Procession til Torvet i den første skotske Stad Coldstream, hvor han i en Addresse blev ønsket velkommen til Skotland, og af en dertil udnævnt Committee henledt til en Tribune, hvor han med den ham egne Værdighed og Veltalenhed holdt en Tale til Folket; med Hensyn til Reformen hedder det deri, at meget var allerede skeet, meget var endnu tilbage, men trøsteligt var det, at ved Reformen var Veien banet til alle nyttige Forbedringer og Forandringer. Herfra fortsatte Lord Grey Touren gjennem flere Stæder og Egne, hvor der overalt var tilberedt lignende Festligheder, ligge til Edingburg, her var i det Jndre af en stor Bygning en brillant Fest anrettet for ham, paa 3000 Couverts, og i Salen var indrettet et ophøiet Sæde med en Thronhimmel prydet med en Grevekrone, en Laurbærkrands og Bogstavet G. Stadens Borgerret blev ham overrakt, ved et med sjelden Clagants udstyret Borgerbrev, kort, man ydede ham overalt uopfordret den Hyldest, han som Statens første Tjener og Nationens største Borger fortjente.